Държавен вестник, бр. 76, 2009 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  76
(4) Забранява се смесено поставяне на 
бойни патрони и патрони с гумени, пласт-
масови, шокови куршуми и халосни патрони 
в един пълнител (магазин) или барабан на 
оръжието.
Чл. 12. (1) Служебните кучета се използват 
за издирване на избягали лица, разпознаване 
на задържани, откриване на взривни и нар-
котични вещества и усилване на охраната на 
обекти и зони.
(2) Служебното куче задължително се води с 
повод и нашийник от специално обучен водач.
(3) Водачът пуска кучето за претърсване на 
помещения, зони и задържане на правонару-
шители като крайна мярка след съответното 
предупреждение. Преди пускане на кучето 
се вземат мерки да не се причинят вреди на 
други лица.
Чл. 13. (1) Устройствата за принудително 
спиране на превозни средства са механични, 
електромагнитни и други съоръжения, при-
бори и химически смеси, предназначени за 
въздействие върху части, агрегати и системи 
на превозните средства, водещо до преуста-
новяване на тяхното движение.
(2) Устройствата за принудително спиране 
на транспортни средства са предназначени 
за действия срещу водачи, които не са се 
подчинили на сигнал за спиране, подаден от 
орган на служба „Военна полиция“, и при 
задържане на нарушители.
(3) При определяне на местата за поставяне 
на устройството за спиране се отчитат осо-
беностите на пътя и прилежащите участъци, 
скоростта на движение на транспортното 
средство и други конкретни условия, необ-
ходими за бързото и безопасно задържане 
на водача.
(4) При използването на устройство за 
принудително спиране се осигурява необходи-
мата сигнализация, съобразена с конкретната 
обстановка.
Чл.  14. (1) Устройствата за отваряне на 
помещения са механични, хидравлични, 
пневматични, пиротехнически, взривни, елек-
тромагнитни и други съоръжения, прибори 
и химически вещества, предназначени за 
въздействие върху заключващи механизми 
и разрушаване на прегради на входове на 
помещения и превозни средства.
(2) Устройствата за отваряне на помещения 
се използват по заповед на началника или 
командира на групата.
Чл. 15. (1) Светлинни и звукови устройства 
с отвличащо въздействие са боеприпаси и 
пиротехнически, механични и други прибори, 
предназначени за дезориентиране и отвличане 
на вниманието.
(2) Светлинни и звукови устройства с от-
вличащо въздействие се използват при про-
никване в обекти, обезвреждане и задържане 
на правонарушители.
(3) Използването на светлинни и звукови 
устройства се извършва в съответствие с 
тактико-техническите характеристики и въз-
можностите на всеки отделен вид устройство.
Раздел ІІІ
Употреба на оръжие
Чл. 16. Органите на служба „Военна поли-
ция“ носят и употребяват служебно огнестрел-
но оръжие, което е прието на въоръжение.
Чл.  17. (1) Органите на служба „Военна 
полиция“ могат да използват оръжие като 
крайна мярка:
1. при въоръжено нападение или реална 
заплаха с оръжие;
2. при задържане на лице, извършило 
тежко престъпление, и предотвратяване на 
възможността за извършване на друго прес-
тъпление, ако няма друг начин за неговото 
задържане и ако при това задържане не е 
допуснато превишаване на необходимите и 
законосъобразни мерки;
3. при внезапно нападение и неизбежна 
отбрана.
(2) Употребата на оръжие трябва да бъде 
адекватна на заплахата или опасността.
(3) При използване на оръжие органите 
на служба „Военна полиция“ са длъжни по 
възможност да пазят живота на лицето, срещу 
което е насочено, и да не застрашават живота 
и здравето на други лица.
Чл. 18. (1) За всички случаи на употреба на 
оръжие се съставя писмен доклад от служите-
ля, който ги е използвал, и/или ръководителя, 
разпоредил използването им.
(2) В писмения доклад по ал. 1 се посочват:
1. името, длъжността и местоработата на 
служителя;
2. мястото, датата и часът на използване 
на помощни средства и оръжие;
3. обстоятелствата и основанието за изпол-
зване на помощни средства и оръжие;
4. видът и количеството на използваните 
средства;
5. по възможност данни, идентифициращи 
лицето (лицата), спрямо които са използвани 
помощни средства и оръжие; 
6. мерките, взети спрямо лицето (лицата) 
по т. 5;
7. наличие на видими последствия от из-
ползването на помощните средства.
Заключителни разпоредби
§ 1. Наредбата се издава на основание чл. 31, 
ал. 1 във връзка с чл. 103, ал. 2, т. 8 ЗОВСРБ 
и отменя Наредба № 7 от 2000 г. за използва-
не на физическа сила, помощни средства и 
оръжие от органите на Военна полиция (обн., 
ДВ, бр. 102 от 2000 г.; изм., бр. 28 от 2001 г., 
бр. 98 от 2006 г., бр. 77 от 2008 г.).
§ 2. Контролът по изпълнение на наредбата 
се възлага на директора на служба „Военна 
полиция“.
Министър: Н. Младенов
11050